Antoine-Louis Barye
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Antoine-Louis Barye var en fransk billedhugger og den mest kjente franske dyrefremstiller på 1800-tallet. I ungdomsårene arbeidet han som gravør, og ble senere utdannet ved Académie des beaux-arts i Paris. Han fikk Romaprisen i 1820.
Det første større arbeid var Tiger river krokodille i stykker (1831, Louvre). Allerede her finner vi de trekk som siden skulle karakterisere hans skulptur: Ville dyr i intens, opprivende kamp eller i spent stilling, særlig løver, tigrer og jaguarer. Utenfor Glyptoteket i København finnes to bronseløver, støpt etter hans død. Blant hans mest kjente arbeider er dyregruppene i Tuileriene i Paris. Les mer i Store norske leksikon skulptur Kunst i Frankrike